הגאולה - חדשות, דעות, חדשות חב''ד, גאולה ומשיח | י"א ניסן תשע"ח • נס עצום: מחבלים חמושים נתפסו סמוך לצאלים
אורי מאיר י"א ניסן התשע"ח, 20:00 526 צפיות נוצר: י"א ניסן התשע"ח, 20:55 0
כי גבר עלינו חסדו!: נס גדול אירע הבוקר י"א ניסן - יום הולדתו של הרבי מליובאוויטש מלך המשיח שליט"א, כאשר שלושה מחבלים חמושים ברימונים וסכינים נעצרו על ידי כוחות הביטחון, לאחר שמוקדם יותר זוהו עקבות חדירה בסמוך לגדר המערכת בדרום רצועת עזה.
הכל החל כאשר במהלך פעילות שגרתית זוהו עקבות סמוך לגדר המערכת בדרום הרצועה, כוחות הצבא פתחו בסריקות במרחב שהביאו כאמור בחסדי שמים עצומים לתפיסתם המהירה של שלושת המחבלים החמושים.
ע"י דברי דוברות המשטרה נמסר לתקשורת כי שלושת המחבלים הועברו לידי משטרת ישראל, חבלן משטרה פעל לנטרול וסילוק פריטי האמל"ח, "משטרת ישראל ממשיכה לפעול במתכונת מוגברת ומבקשת מהציבור לדווח למוקד 100 על כל מקרה מעורר חשד", מסרה המשטרה.
מאוחר יותר התברר כי השלושה הצליחו לעשות כברת דרך של כ-20 ק"מ לכיוון צאלים וזאת מבלי שהתגלו, מה שנחשב כמחדל ביטחוני משמעותי.
יש לציין כי זו לא החדירה הראשונה בימים האחרונים, ארבעה מחבלים פלסטינים חצו את הגדר מעזה שבאזור כיסופים, הגיעו למתחם הנדסי שמכיל תלוליות אדמה, סמוך לגבול. במתחם חנו כלים גדולים של צה"ל להקמת המכשול החדש נגד מנהרות. הם ניסו להעלות באש את הכלים עם מכלי בנזין שהביאו עמם. נזק קל נגרם לאחד הכלים. הארבעה נמלטו חזרה לשטח הרצועה אחרי שזיהו את כוח צה"ל מתקרב לנקודה זמן קצר לאחר מכן.
מ"המטה העולמי למען שלימות התורה העם והארץ" נמסר: היום זהו יום גדול ועצום - בו נולד לפני 116 שנה הרבי מליובאוויטש מלך המשיח שליט"א שבמשך למעלה מ68 שנה בנשיאות חסיודת חב"ד ליובאוויטש פועל גדולות ונצורות, והיום בו "מזלו של האדם גובר" זכינו לנס עצום בו ניצלו המוני יהודים מחמת הזעם של המחבלים שונאי ישראל שחדרו לאה"ק עם תחמושת על מנת לרצוח יהודים!!!
וב"ה זכינו לנס עצום שעדיין אי אפשר לתאר את גודל הנס! אבל יחד עם זאת אסור לשכוח את זעקתו של הרבי מליובאוויטש מלך המשיח שליט"א על כך שצריך לעמוד בתוקף מול המחבלים ובטח שלא לתת למצב העגום בו הם מצליחים לחדור לאה"ק שזה בגדר של פיקוח נפש!".